மதுரை- ராமேஸ்வரம் தேசிய நெடுஞ்சாலையில் உள்ள ராமநாதபுரத்தில் ஒரு லட்சத்திற்கும் மேற்பட்ட மக்கள் வசித்து வருகின்றனர். இங்கு புதிய, பழைய பஸ் ஸ்டாண்டுகள் செயல்பட்டு வருகின்றன. தினமும் 300க்கும் மேற்பட்ட அரசு, தனியார் பஸ்கள் இயக்கப்படுகின்றன. நகர பஸ்களில் சுமார் 5 ஆயிரம் மாணவ, மாணவிகள் தினமும் வந்து செல்கின்றனர். தினந்தோறும் வெளியிடங்களுக்குச் செல்லும் மக்கள் ராமநாதபுரத்தின் மத்தியப் பகுதியில் இயங்கி வரும் பஸ் ஸ்டாண்டிற்கு அதிக அளவில் வருவதால் காலை, மாலை நேரங்களில் கூட்டம் அதிகமாகக் காணப்படும், அரசு, தனியார் பஸ்களிலும் பயணிகள் கூட்டம் எப்போதும் நிரம்பி வழிகிறது.